Author: kristin
Last saved by: Marcela Rybanská

Návrh

ZÁKON

z ................ 2012,

ktorým sa mení a dopĺňa zákon č. 170/2001 Z.z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 170/2001 Z.z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z., zákona č. 401/2009 Z.z., zákona č. 493/2010 Z.z., zákona č. 256/2011 Z.z. a zákona č. 546/2011 Z.z. sa mení a dopĺňa takto:

1. § 1 vrátane nadpisu znie:
„§ 1
Predmet úpravy

Tento zákon upravuje tvorbu núdzových zásob ropy a ropných výrobkov a hospodárenie s nimi, povinnosti fyzických osôb a právnických osôb, ktorí sa považujú za podnikateľov podľa Obchodného zákonníka s predmetom činnosti ťažba, výroba, obchod, skladovanie a preprava ropy a ropných výrobkov (ďalej len "podnikateľ"), opatrenia na riešenie stavu ropnej núdze, práva a povinnosti orgánov štátnej správy, ako aj kontrolu a sankcie za porušenie povinností vyplývajúcich z tohto zákona.“.

2. § 2 vrátane nadpisu znie:
„§ 2
Vymedzenie niektorých pojmov 

Na účely tohto zákona sa rozumie

a) ropou a ropnými polotovarmi ropa a ropné polotovary uvedené v prílohe č. 1 spracovateľné v rafinériách na ropné výrobky,
b) ropnými výrobkami výrobky z ropy uvedené v osobitnom predpise 1),
c) vybranými ropnými výrobkami určité kategórie ropných výrobkov uvedené v prílohe č. 1, ktoré sa používajú na účel stanovenia povinnosti zaplatiť poplatok podľa § 7a a na účel výpočtu núdzových zásob ropy a ropných výrobkov na základe priemernej dennej spotreby podľa § 10a,
d) aditívami neuhľovodíkové zlúčeniny, ktoré sa pridávajú alebo primiešavajú do ropného výrobku s cieľom upraviť jeho vlastnosti,
e) biopalivom kvapalná látka alebo plynná pohonná látka používaná na dopravné účely, ktorá sa vyrába z biomasy, pričom biomasa je biologicky rozložiteľná zložka výrobku, zvyšku rastlinných látok a živočíšnych látok z poľnohospodárstva, lesníctva, biologicky rozložiteľná zložka komunálneho odpadu a biologicky rozložiteľná zložka priemyselného odpadu vrátane lúhu zo spracovania dreva,
f) stavom ropnej núdze vážne ohrozenie alebo prerušenie zásobovania ropou a ropnými výrobkami,
g) núdzovými zásobami ropy a ropných výrobkov množstvo ropy, ropných polotovarov a ropných výrobkov určené na predchádzanie, zmiernenie alebo prekonanie stavu ropnej núdze,
h) osobitnými zásobami zásoby ropných výrobkov, ktoré spĺňajú podmienky uvedené v § 4a,
i) dovozom vstup tovaru do tuzemska zo zahraničia, z mimo územia Slovenskej republiky; dovoz zahŕňa tovar, ktorý bol v colnom konaní na území Slovenskej republiky prepustený do colného režimu voľný obeh alebo do colného režimu aktívny zušľachťovací styk v systéme vrátenia alebo v podmienečnom systéme alebo do colného režimu prepracovanie pod colným dohľadom podľa príslušných colných predpisov a tovar Spoločenstva 1a) vstupujúci do Slovenskej republiky z členského štátu; dovoz nezahŕňa tovar prepustený po vstupe na územie Slovenskej republiky z tretieho štátu do colného režimu tranzit a tovar Spoločenstva 1a), ktorý je cez územie Slovenskej republiky iba prepravovaný,
j) vývozom výstup tovaru z tuzemska do zahraničia, mimo územia Slovenskej republiky; vývoz zahŕňa tovar, ktorý bol v colnom konaní na území Slovenskej republiky prepustený do colného režimu vývoz alebo pasívny zušľachťovací styk, vrátane spätného vývozu, ako aj tovar Spoločenstva 1a) umiestnený v colných skladoch alebo slobodných pásmach a tovar Spoločenstva 1a) opúšťajúci územie Slovenskej republiky, ktorý bol odoslaný do členského štátu; vývoz nezahŕňa tovar, ktorý nie je tovarom Spoločenstva 1a) a ktorý je prepravovaný cez územie Slovenskej republiky v colnom režime tranzit a tovar Spoločenstva 1a), ktorý je cez územie Slovenskej republiky iba prepravovaný,
k) čistým dovozom rozdiel medzi dovozom ropy alebo ropných výrobkov a ich vývozom v rámci jedného kalendárneho roka; čistý dovoz je to vtedy, ak dovoz prevyšuje vývoz,
l) fyzickou prístupnosťou núdzových zásob ropy a ropných výrobkov mechanizmus lokalizácie a prepravy zásob s cieľom zabezpečiť ich uvoľnenie alebo skutočné dodanie konečným spotrebiteľom a na trhy v lehote a za podmienok, ktoré napomáhajú zmiernenie zásobovacích problémov,
m) mimoriadnou obmenou núdzových zásob ropy a ropných výrobkov obmena zásob podľa pravidiel ustanovených osobitným predpisom 2), ktorá sa vykonáva ešte pred uplynutím stanovenej doby obmeny zásob, najmä z dôvodu zabránenia hroziacim škodám na skladovaných zásobách alebo z dôvodu potreby uvoľňovania zásob,
n) pohotovostným plánom metodické usmernenie, ktoré obsahuje základné princípy núdzových postupov a organizačné opatrenia, ktoré budú realizované v prípade stavu ropnej núdze alebo situácie podľa § 6 ods. 6,
o) núdzovým plánom spracovania, prepravy a predaja núdzových zásob konkrétny plán uvoľňovania núdzových zásob ropy a ropných výrobkov, ktorý sa vypracuje s prihliadnutím na konkrétne podmienky a okolnosti núdzovej situácie.“.

Poznámky pod čiarou k odkazom 1, 1a a 2 znejú:
„1) Bod 4.1 prílohy B k nariadeniu Európskeho parlamentu a Rady (ES) č. 1099/2008 z 22. októbra 2008 o energetickej štatistike (Ú. v. EÚ L 304, 14.11.2008).
1a) článok 4 ods. 18 Nariadenia Európskeho parlamentu a Rady (ES) č. 450/2008 z 23. apríla 2008, ktorým sa ustanovuje Colný kódex Spoločenstva (modernizovaný Colný kódex) (Ú. v. EÚ L 145, 4.6.2008).
2) Zákon Národnej rady Slovenskej republiky č. 82/1994 Z.z. o štátnych hmotných rezervách v znení neskorších predpisov.“.

3. V § 3 odsek 1 sa v prvej vete vypúšťa slovo „vybraných“.

4. V § 3 odsek 2 sa na konci pripája táto veta:
„Správa rezerv koná vo všeobecnom záujme a jej cieľom nie je tvorba zisku pri uplatňovaní tohto zákona.“.

5. V § 3 sa za odsek 2 vkladá nový odsek 3, ktorý znie:
„(3) Núdzové zásoby môžu byť aj vo vlastníctve podnikateľov, ak existuje písomná zmluva medzi Správou rezerv a podnikateľom o tom, že v prípade potreby môže vláda rozhodnúť o použití týchto núdzových zásob na riešenie situácií podľa § 6 tohto zákona. Na núdzové zásoby podľa tohto odseku nemôže byť zriadené záložné právo 2a) a nemôžu byť vo vlastníctve podnikateľa, na ktorého bol vyhlásený konkurz alebo povolená reštrukturalizácia podľa osobitného predpisu 2b).“.

Poznámky pod čiarou k odkazom 2a a 2b znejú:
„2a) § 151a a nasl. zákona č. 40/1964 Zb. Občiansky zákonník v znení neskorších predpisov.
2b) Zákon č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov.“.

Doterajšie odseky 3 až 5 sa označujú ako odseky 4 až 6.

6. V § 3 odsek 4 znie:
„(4) Do núdzových zásob možno zahrnúť aj zásoby na palube ropných tankerov po prepustení do colného režimu voľného obehu 3), zásoby v prístavoch vykládky, v nádržiach pri vstupe do ropovodov a potrubných kanálov, v nákladných člnoch určených na vnútrozemskú plavbu, ktoré prepravujú ropu a ropné výrobky, v rafinérskych nádržiach, v skladoch podnikateľov vrátane prevádzkových zásob, ak spĺňajú podmienky na skladovanie núdzových zásob ustanovené týmto zákonom. Do núdzových zásob možno zahrnúť aj biopalivá a aditíva, ktoré boli primiešané do ropných výrobkov v núdzových zásobách, alebo ktoré sa udržiavajú na území Slovenskej republiky, sú bezprostredne určené na zmiešanie s ropnými výrobkami skladovanými v núdzových zásobách a sú určené na použitie v doprave.“.

7. V § 3 odsek 6 znie:
„(6) Hodnota minimálneho limitu núdzových zásob na príslušný rok je úroveň deväťdesiatdňového priemerného denného čistého dovozu ropy, ropných polotovarov a ropných výrobkov v predchádzajúcom kalendárnom roku vypočítaná na základe ropného ekvivalentu podľa prílohy č. 2. Biopalivá a aditíva sa zahŕňajú do výpočtu povinností udržiavať núdzové zásoby, len pokiaľ boli primiešané do dotknutých ropných výrobkov. Ak by však úroveň šesťdesiatjeden dní priemernej dennej domácej spotreby ropy, ropných polotovarov a ropných výrobkov v predchádzajúcom kalendárnom roku bola vyššia ako je úroveň ich deväťdesiatdňového priemerného čistého dovozu, hodnota minimálneho limitu núdzových zásob bude úroveň šesťdesiatjeden dní priemernej dennej domácej spotreby ropy, ropných polotovarov a ropných výrobkov v predchádzajúcom kalendárnom roku vypočítaná podľa prílohy č. 3.“.

8. V § 3 sa doterajší odsek 6 vypúšťa.

9. V § 3 odsek 7 znie:
„(7) Minimálny limit núdzových zásob sa určuje na základe údajov získaných v rámci štátneho štatistického zisťovania podľa § 7 ods. 5. Minimálny limit núdzových zásob na príslušný rok  podľa odseku 6 musí byť dodržaný od 31. marca kalendárneho roka počas obdobia nasledujúcich 12 mesiacov.“.

10. § 3 sa dopĺňa novým odsekom 9, ktorý znie:
„(9) Núdzové zásoby nepodliehajú exekúcii. 3a)“.

Poznámka pod čiarou k odkazu 3a znie:
„3a) § 61c ods. 1 písm. e) zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.

11. V § 4 odsek 1 sa na konci pripája táto veta:
„Musí byť pri tom zabezpečená nepretržitá disponibilita a fyzická prístupnosť núdzových zásob.“.

12. Poznámka pod čiarou k odkazu 4 znie:
„4) Napríklad zákon č. 137/2010 Z.z. o ovzduší, zákon č. 364/2004 Z.z. o vodách a o zmene a doplnení zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.“.

13. Poznámka pod čiarou k odkazu 5 znie:
„5) Napríklad zákon č. 314/2001 Z.z. o ochrane pred požiarmi v znení neskorších predpisov, vyhláška Ministerstva vnútra Slovenskej republiky č. 96/2004 Z.z., ktorou sa ustanovujú zásady protipožiarnej bezpečnosti pri manipulácii a skladovaní horľavých kvapalín, ťažkých vykurovacích olejov a rastlinných a živočíšnych tukov a olejov.“.

14. V § 4 odsek 2 písmeno b) sa vypúšťa slovo „vybrané“.

15. V § 4 odsek 2 písmeno c) znie:
„c) skladovacie zariadenie na ropné výrobky s objemom nad 20 000 m3 musí byť vybavené príjmovým a výdajovým zariadením na plnenie do cestných cisternových vozidiel alebo železničných cisternových vozňov s výkonom minimálne 140 m3 za hodinu,“.

16. V § 4 odsek 2 písmeno d) znie:
„d) skladovacie zariadenia podľa písmen b) a c) musia byť vybavené zariadením na meranie hustoty a teploty ropných výrobkov,“.

17. V § 4 sa odsek 2 na konci dopĺňa novým písmenom g), ktoré znie:
„g) minimálne výkony príjmového a výdajového zariadenia podľa písmen b) a c) sa nevzťahujú na skladovacie zariadenia pre vykurovacie oleje.“.

18. V § 4 ods. 4 sa na konci pripájajú slová „alebo podnikateľ podľa § 3 ods. 3“.

19. Poznámka pod čiarou k odkazu 7 znie:
„7) Zákon č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov.“.

20. V § 4 sa za odsek 5 vkladajú nové odseky 6 a 7, ktoré znejú:
„(6) Uznaný skladovateľ musí trvalo zabezpečiť odber vzoriek núdzových zásob na overenie ich kvality v akreditovaných laboratóriách 12), umožniť Správe rezerv ich kontrolný odber a povoliť vstup na skladovacie zariadenia osobám povereným Správou rezerv.

(7) Na základe pokynu Správy rezerv na vyskladnenie zásob je uznaný skladovateľ alebo podnikateľ podľa § 3 ods. 3 povinný bez zbytočného odkladu vydať núdzové zásoby Správe rezerv.“.

Poznámka pod čiarou k odkazu 12 znie:
„12) Zákon č. 142/2000 Z.z. o metrológii a o zmene a doplnení niektorých zákonov v znení zákona č. 431/2004 Z.z.“.

Doterajší odsek 6 sa označuje ako odsek 8.

21. V § 4 odsek 8 sa slová „voľnom dovoze núdzových zásob do Slovenskej republiky“ nahrádzajú slovami „skladovaní núdzových zásob“.

22. Za § 4 sa vkladá nový § 4a, ktorý vrátane nadpisu znie:

„§ 4a
Osobitné zásoby

(1) Správa rezerv sa môže zaviazať, že na obdobie minimálne jedného roka bude udržiavať minimálny objem ropných zásob vo forme ropných výrobkov, vypočítaný na základe počtu dní priemernej dennej domácej spotreby (ďalej len „osobitné zásoby“).

(2) Osobitné zásoby sú súčasťou núdzových zásob podľa tohto zákona, môžu byť iba vo vlastníctve štátu a môžu sa skladovať iba na území Slovenskej republiky alebo členského štátu Európskej únie podľa § 4 ods. 8.

(3) Ropné výrobky, ktoré tvoria osobitné zásoby, patria do jednej alebo viacerých z nasledujúcich kategórií: etán, skvapalnený ropný plyn (LPG), automobilový benzín, letecký benzín, tryskové palivo benzínového typu (na báze ťažkého benzínu alebo JP4), letecký petrolej, ostatný petrolej, plynový olej/nafta (destilovaný vykurovací olej), ťažký vykurovací olej (s nízkym aj vysokým obsahom síry), lakový benzín, lubrikanty (mazivá), bitúmen, parafínové vosky, ropný koks 1).

(4) Súčet ropných ekvivalentov domácej spotreby všetkých kategórií výrobkov obsiahnutých v osobitných zásobách v určitom roku vypočítaných  podľa metódy uvedenej v  časti II prílohy č. 3 musí predstavovať najmenej 75 % celkovej domácej spotreby ropných výrobkov za predchádzajúci rok vypočítanej podľa časti II prílohy č. 3.

(5) Ak sa Správa rezerv rozhodne udržiavať osobitné zásoby, zašle Európskej komisii oznámenie, v ktorom uvedie objem takýchto zásob, ktorý sa zaviazala udržiavať, a obdobie trvania tohto záväzku, ktoré je minimálne jeden rok. Správa rezerv zabezpečí, aby sa takéto zásoby udržiavali počas celej dĺžky oznámeného obdobia, pričom nie je dotknuté právo zásoby dočasne znížiť, ale len z dôvodu operácií nahradenia alebo obmien jednotlivých zásob. Zoznam kategórií je platný minimálne jeden rok, pričom sa môže zmeniť a doplniť s účinnosťou vždy len od prvého dňa kalendárneho mesiaca.

(6) Ak sa Správa rezerv nerozhodne udržiavať osobitné zásoby na úrovni aspoň 30 dní priemernej dennej domácej spotreby, je povinná zabezpečiť, aby sa minimálne jedna tretina povinnosti udržiavať celkové núdzové zásoby udržiavala vo forme ropných výrobkov.

(7) V prípade, že Správa rezerv bude udržiavať osobitné zásoby na menej ako 30 dní priemernej dennej domácej spotreby, je povinná vypracovať výročnú správu, ktorá bude obsahovať analýzu opatrení prijatých vnútroštátnymi orgánmi na zabezpečenie a overenie dostupnosti a fyzickej prístupnosti núdzových zásob Slovenskej republiky. Súčasťou správy bude i zdokumentovanie mechanizmov na umožnenie kontroly týkajúcej sa používania týchto zásob v prípade narušenia dodávok ropy. Slovenská republika je povinná zaslať správu Európskej komisii do konca prvého mesiaca kalendárneho roka, na ktorý sa vzťahuje.“.

23. Poznámka pod čiarou k odkazu 8 znie:
„8) Zákon č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov.“.

24. V § 6 sa za odsek 2 vkladajú nové odseky 3 a 4, ktoré znejú:
„(3) Opatrenie podľa odseku 2 písm. f) možno prijať v čase stavu ropnej núdze, keď je potrebné uvoľniť núdzové zásoby pre potreby domáceho trhu v Slovenskej republike. Toto opatrenie nemôže byť prijaté v prípade, ak by jeho implementácia bola v rozpore so záväzkami Slovenskej republiky voči Medzinárodnej energetickej agentúre a Európskej únii, ktoré sa týkajú povinnosti uvoľniť núdzové zásoby členských štátov pri narušení dodávok.

(4) Správa rezerv je zodpovedná za prípravu pohotovostného plánu, ktorý bude použitý v prípade stavu ropnej núdze. Tento plán obsahuje organizačné opatrenia, ktoré budú realizované v prípade jeho využitia. Správa rezerv o svojom pohotovostnom pláne a súvisiacich organizačných opatreniach na požiadanie informuje Európsku komisiu.“.

Doterajšie odseky 3 až 8 sa označujú ako odseky 5 až 10.

25. V § 6 odsek 5 sa slová „predaj alebo pôžičku“ nahrádzajú slovami „predaj, pôžičku alebo mimoriadnu obmenu“.

26. V § 6 sa za odsek 5 vkladá nový odsek 6, ktorý znie:
„(6) Návrh na predaj, pôžičku alebo mimoriadnu obmenu núdzových zásob podľa odseku 5 môže dať predseda Správy rezerv vláde aj v prípade účinného medzinárodného rozhodnutia Medzinárodnej energetickej agentúry o uvoľnení zásob alebo v prípade vážneho narušenia dodávok ropy alebo ropných výrobkov do Európskej únie. O tom, že ide o vážne narušenie dodávok do Európskej únie, rozhodne Európska komisia.“.

Doterajšie odseky 6 až 10 sa označujú ako odseky 7 až 11.

27. V § 6 odsek 7 znie:
„(7) Predaj, pôžička alebo mimoriadna obmena núdzových zásob (odseky 5 a 6) sa vykonáva na základe núdzového plánu spracovania, prepravy a predaja núdzových zásob, ktorý vypracuje Správa rezerv a schváli vláda nariadením.“.

28. V § 6 odsek 8 znie:
„(8) Počas stavu ropnej núdze sú spracovatelia ropy povinní spracovať ropu a ropné polotovary z núdzových zásob na ropné výrobky. Skladovatelia, prepravcovia a predajcovia sú povinní zabezpečiť skladovanie, vyskladnenie, prepravu a predaj núdzových zásob v súlade s núdzovým plánom podľa odseku 7.“.

29. V § 6 sa za odsek 8 vkladá nový odsek 9, ktorý znie:
„(9) V prípade uvoľňovania núdzových zásob na trh prostredníctvom predaja, mimoriadnej obmeny alebo pôžičky podľa odsekov 5 alebo 6 sa na tieto núdzové zásoby nevzťahuje požiadavka na minimálny obsah biopaliva pre jednotlivé druhy pohonných látok podľa osobitného predpisu 8a).“.

Poznámka pod čiarou k odkazu 8a znie:
8a) § 14a, príloha č. 1 zákona č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov.

Doterajšie odseky 9 až 11 sa označujú ako odseky 10 až 12.

30. V § 6 sa za odsek 12 vkladá nový odsek 13, ktorý znie:
„(13) V prípadoch podľa odseku 6 Správa rezerv neprijme ani nenavrhne žiadne opatrenia, ktoré by bránili v preprave, použití alebo uvoľnení núdzových zásob udržiavaných na území Slovenskej republiky v mene iného členského štátu Európskej únie.“.

31. V § 7 odsek 1 znie:
„(1) Podnikatelia a príslušné orgány štátnej správy sú povinní poskytovať Správe rezerv na jej požiadanie všetky aktuálne údaje potrebné na
a) vyhodnotenie stavu núdzových zásob,
b) vyhodnotenie pripravenosti realizácie pohotovostného plánu a núdzového plánu podľa § 6 ods. 4 a7,
c) zabezpečenie skladovacích kapacít pre udržiavanie núdzových zásob,
d) riešenie stavu ropnej núdze.“.

32. V § 7 sa za odsek 2 vkladajú nové odseky 3, 4 a 5, ktoré znejú:
„(3) Správa rezerv vedie neustále aktualizovanú a podrobnú evidenciu všetkých núdzových zásob. Táto evidencia obsahuje najmä informácie na presné určenie miesta uskladnenia zásob, skladu, skladovacieho zariadenia alebo rafinérie, ako aj príslušné množstvá a druh núdzových zásob s odkazom na kategórie uvedené v osobitnom predpise 8b). Na požiadanie je Správa rezerv povinná Európskej komisii predložiť kópiu tejto evidencie do 15 dní od doručenia jej žiadosti; môže pri tom vynechať citlivé údaje týkajúce sa miesta uskladnenia zásob. Správa rezerv je povinná túto evidenciu Európskej komisii predložiť iba na písomnú žiadosť podanú najneskôr 5 rokov po dátume, na ktorý sa požadované údaje vzťahujú, pričom sa tieto žiadosti nemôžu týkať údajov zo žiadneho obdobia pred 1. januárom 2013.

(4) Správa rezerv pravidelne poskytuje Európskej komisii mesačné výkazy o obchodných zásobách vypracované na základe informácií získaných podľa odseku 6. Obchodné zásoby sú zásoby ropy, ropných polotovarov a ropných výrobkov skladované podnikateľmi, ktorých udržiavanie sa na základe tohto zákona nevyžaduje. Správa rezerv zabezpečuje ochranu citlivých údajov, pričom neuvádza vo  výkazoch mená vlastníkov dotknutých zásob.

(5) Správa rezerv do 25. februára každého roka zašle Európskej komisii zhrnutie evidencie núdzových zásob s uvedením množstva a druhu núdzových zásob k poslednému dňu predchádzajúceho kalendárneho roka. Do 55 dní po skončení predmetného mesiaca Správa rezerv zašle Európskej komisii štatistický výkaz o objeme núdzových zásob k poslednému dňu kalendárneho mesiaca s uvedením spôsobu výpočtu úrovne núdzových zásob podľa § 3 ods. 6. V tomto štatistickom výkaze sa uvedú aj núdzové zásoby, ktoré sú uskladnené mimo územia Slovenskej republiky, so špecifikovaním predmetného štátu a okolností vedúcim k takémuto skladovaniu. Ak sú na území Slovenskej republiky uskladnené núdzové zásoby iného členského štátu Európskej únie, Správa rezerv predloží európskej komisii výkaz o množstve takto skladovaných núdzových zásob s určením členského štátu, v mene ktorého sa tieto núdzové zásoby na území Slovenskej republiky skladujú.“.

Poznámka pod čiarou k odkazu 8b znie:
„8b) Príloha C bod 3.1 ods. 1 nariadenia Európskeho parlamentu a Rady (ES) 1099/2008 z 22. októbra 2008 o energetickej štatistike (Ú. v. EÚ L 304, 14.11.2008).“.

Doterajšie odseky 3 až 5 sa označujú ako odseky 6 až 8.

33. Poznámka pod čiarou k odkazu 9 znie:
„9) § 12 zákona č. 540/2001 Z.z. o štátnej štatistike v znení neskorších predpisov.“.

34. V § 7a odsek 7 znie:
„(7) Colný úrad vyberá a sústreďuje príjmy z poplatku vrátane pokút vybratých podľa § 9 ods. 3 na samostatnom mimorozpočtovom účte Finančného riaditeľstva Slovenskej republiky. Príjmy z poplatku vrátane pokút, ktoré uhradili podnikatelia na samostatný mimorozpočtový účet Finančného riaditeľstva Slovenskej republiky za kalendárny mesiac, znížené o vrátené poplatky, na ktoré si podnikatelia uplatnili vrátenie poplatku, odvedie Finančné riaditeľstvo Slovenskej republiky do príjmov Správy rezerv do desiatich pracovných dní po skončení príslušného kalendárneho mesiaca. Príjmy z poplatku vrátane pokút, ktoré uhradili podnikatelia na samostatný mimorozpočtový účet Finančného riaditeľstva Slovenskej republiky za posledný kalendárny mesiac, znížené o vrátené poplatky, na ktoré si podnikatelia uplatnili vrátenie poplatku, odvedie Finančné riaditeľstvo Slovenskej republiky do príjmov Správy rezerv do 31. decembra príslušného kalendárneho roka. Výdavky na tvorbu, obmenu, zámenu, pôžičku, skladovanie, ochraňovanie, udržiavanie a financovanie núdzových zásob realizuje Správa rezerv z výdavkov štátneho rozpočtu.“.

35. V § 7a v odseku 8 v prvej a druhej vete sa slová „Colný úrad“ nahrádzajú slovami „Finančné riaditeľstvo Slovenskej republiky“.

36. V § 8 odsek 1 písmeno a) znie:
„a) kontrolu množstva, kvality a pripravenosti núdzových zásob 10) u uznaných skladovateľov. 11)“

Poznámky pod čiarou k odkazom 10 a 11 znejú:
„10) Vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 362/2010 Z.z., ktorou sa ustanovujú požiadavky na kvalitu palív a vedenie prevádzkovej evidencie o palivách.
11) Zákon Národnej rady Slovenskej republiky č. 10/1996 Z.z. o kontrole v štátnej správe v znení neskorších predpisov.“.

37. V § 8 odsek 1 písmeno b) sa slová „ods. 5“ nahrádzajú slovami „ods. 8“.

38. Poznámka pod čiarou k odkazu 13 znie:
„13) Zákon Národnej rady Slovenskej republiky č. 171/1993 Z.z. o Policajnom zbore v znení neskorších predpisov.“.

39. § 8 sa dopĺňa odsekmi 4 a 5, ktoré znejú:
„(4) Správa rezerv je povinná súhlasiť s inšpekciami Európskej komisie zameranými na overovanie núdzovej pripravenosti a stavu núdzových zásob Slovenskej republiky a poskytnúť pomoc osobám, ktoré Európska komisia poverila ich vykonaním. Správa rezerv musí najmä zabezpečiť, aby bolo týmto osobám udelené právo nahliadnuť do všetkých dokumentov a do evidencií, ktoré s núdzovými zásobami súvisia a aby mali právo prístupu do všetkých objektov, v ktorých sa núdzové zásoby udržiavajú a ku všetkým súvisiacim dokumentom. Ak Správa rezerv pri plnení informačnej povinnosti voči Európskej komisii podľa § 7 ods. 3 vynechá citlivé údaje týkajúce sa miesta uskladnenia núdzových zásob, je povinná tieto údaje poskytnúť Európskej komisii alebo osobám ňou povereným na vykonanie inšpekcie do jedného týždňa po oznámení vykonania inšpekcie podľa tohto odseku.
 (5) Na účely kontroly podľa odseku 4 Správa rezerv zabezpečí, aby sa všetky údaje, záznamy, výkazy a dokumenty týkajúce sa núdzových zásob a osobitných zásob uchovávali počas obdobia najmenej päť rokov.“.
40. V § 9 odsek 1 znie:
„(1) Správa rezerv uloží pokutu vo výške
a) účtovnej hodnoty neoprávnene použitých zásob uznanému skladovateľovi, ktorý neoprávnene použije núdzové zásoby alebo ich neoprávnené použitie umožní, najmenej však 665 000 eur a pri opakovanom neoprávnenom použití najmenej 1 700 000 eur,
b) 665 000 eur uznanému skladovateľovi, ktorý bezdôvodne neodstráni v určenom termíne nedostatky zistené pri kontrole množstva a kvality núdzových zásob,
c) 35 000 eur uznanému skladovateľovi za nesplnenie povinnosti podľa § 4 ods. 6,
d) 665 000 eur uznanému skladovateľovi za nesplnenie povinnosti podľa § 4 ods. 7,
e) 665 000 eur tomu, kto nesplní povinnosti podľa § 6 ods. 8,
f) 35 000 eur tomu, kto nesplní informačnú povinnosť podľa § 7 ods. 1.“.

41. V § 9 odsek 2 písmená b) a c) znejú:
„b) 35 000 eur uloží Slovenská obchodná inšpekcia tomu, kto nedodrží opatrenia podľa § 6 ods. 2 písm. c) až e), 
c) 665 000 eur uloží colný orgán tomu, kto nedodrží opatrenia podľa § 6 ods. 2 písm. f).“.

42. V § 9 odsek 5 znie:
„(5) Uloženie pokuty podľa odseku 1 nikoho nezbavuje povinností, za nesplnenie ktorých mu bola pokuta uložená. Pri ukladaní pokút sa prihliada na charakter a závažnosť protiprávneho konania, najmä na rozsah porušenia povinnosti a dĺžku trvania protiprávneho stavu. Ak sa porušenie povinností opakuje, alebo porušenie povinnosti naďalej pretrváva po dodatočnej lehote stanovenej Správou rezerv, pokutu možno uložiť aj opakovane.“.

43. Poznámka pod čiarou k odkazu 16 znie:
„16) Zákon č. 71/1967 Zb. o správnom konaní (správny poriadok) v znení neskorších predpisov.“.

44. §10 vrátane nadpisu znie:
„§ 10
Prechodné a záverečné ustanovenia

Núdzové zásoby od 1. januára 2013 musia trvalo dosahovať minimálny limit podľa § 3 ods. 6.“.

45. Príloha č. 1 vrátane nadpisu znie:

„Príloha č. 1 k zákonu č. 170/2001 Z.z.

ROPA, ROPNÉ POLOTOVARY A VYBRANÉ ROPNÉ VÝROBKY

P.č. | Číslo KN1) | ROPA, ROPNÉ POLOTOVARY A VYBRANÉ ROPNÉ VÝROBKY
| | ROPA A ROPNÉ POLOTOVARY
1 | 2709 00 | Ropné oleje a oleje získané z bitúmenových nerastov, surové
2 | 2710 12 11 | Ľahké oleje a prípravky určené na špecifické spracovanie2)
3 | 2710 19 11 | Stredné oleje určené na špecifické spracovanie2)
4 | 2710 19 31 | Ťažké oleje, plynové oleje určené na špecifické spracovanie2)
5 | 2710 19 51 | Vykurovacie oleje určené na špecifické spracovanie2)
6 | 2710 20 | Ropné oleje a oleje získané z bitúmenových nerastov (iné ako surové) a prípravky inde nešpecifikované ani nezahrnuté, obsahujúce v hmotnosti 70 % alebo viac ropných olejov alebo olejov získaných z bitúmenových nerastov, ak sú tieto oleje základnými zložkami týchto prípravkov, obsahujúce bionaftu, iné ako odpadové oleje
| | VYBRANÉ ROPNÉ VÝROBKY
| | Motorové a letecké palivá benzínového typu
7 | 2710 12 31 | Letecký benzín
8 | 2710 12 41 | Motorové benzíny - ostatné  s obsahom olova nepresahujúcim 0, 013 g/liter s oktánovým číslom (RON)  menej ako 95
9 | 2710 12 45 | Motorové benzíny -  ostatné  s obsahom olova nepresahujúcim 0, 013 g/liter s oktánovým číslom (RON) 95 alebo viac, ale  menej ako 98
10 | 2710 12 49 | Motorové benzíny ostatné  s obsahom olova nepresahujúcim 0, 013 g/liter s oktánovým číslom (RON) 98 alebo viac
11 | 2710 12 70 | Palivo pre tryskové motory benzínového typu
| | Motorová nafta, petrolej, letecký petrolej a ostatné plynové oleje
12 | 2710 19 21 | Kerozín, palivo pre tryskové motory
13 | 2710 19 25 | Kerozín ostatný
14 | 2710 19 29 | Stredné oleje určené na iné účely ako špecifické spracovanie alebo chemické spracovanie       - ostatné (okrem kerozínu)
15 | 2710 19 43 | Plynové oleje určené na iné účely ako špecifické spracovanie alebo chemické spracovanie,     s obsahom síry nepresahujúcim 0, 001 % hmotnosti
16 | 2710 19 46 | Plynové oleje určené na iné účely ako špecifické spracovanie alebo chemické spracovanie,    s obsahom síry presahujúcim 0, 001 % hmotnosti, ale nepresahujúcim 0, 002 % hmotnosti
17 | 2710 1947 | Plynové oleje určené na iné účely ako špecifické spracovanie alebo chemické spracovanie,    s obsahom síry presahujúcim 0, 002 % hmotnosti, ale nepresahujúcim 0, 1 % hmotnosti
18 | 2710 1948 | Plynové oleje určené na iné účely ako špecifické spracovanie alebo chemické spracovanie,    s obsahom síry presahujúcim 0, 1 % hmotnosti
19 | 2710 2011 | Plynové oleje s obsahom síry nepresahujúcim 0,001 % hmotnosti
20 | 2710 2015 | Plynové oleje s obsahom síry presahujúcim 0,001 % hmotnosti, ale nepresahujúcim 0,002 % hmotnosti
21 | 2710 2017 | Plynové oleje s obsahom síry presahujúcim 0,002 % hmotnosti, ale nepresahujúcim 0,1 % hmotnosti
22 | 2710 2019 | Plynové oleje s obsahom síry presahujúcim 0,1 % hmotnosti
| | Vykurovacie oleje
23 | 2710 19 62 | Vykurovacie oleje určené na iné účely ako špecifické spracovanie alebo chemické spracovanie, s obsahom síry nepresahujúcim 0,1 % hmotnosti
24 | 2710 19 64 | Vykurovacie oleje určené na iné účely ako špecifické spracovanie alebo chemické spracovanie, s obsahom síry presahujúcim 0,1 % hmotnosti, ale nepresahujúcim 1 % hmotnosti
25 | 2710 19 68 | Vykurovacie oleje určené na iné účely ako špecifické spracovanie alebo chemické spracovanie, s obsahom síry presahujúcim 1 % hmotnosti
26 | 2710 2031 | Vykurovacie oleje  s obsahom síry nepresahujúcim 0,1 % hmotnosti
27 | 2710 2035 | Vykurovacie oleje s obsahom síry presahujúcim 0,1 % hmotnosti, ale nepresahujúcim 1 % hmotnosti
28 | 2710 2039 | Vykurovacie oleje s obsahom síry presahujúcim 1 % hmotnosti

1) KN - Kombinovaná nomenklatúra je súčasťou Spoločného colného sadzobníka, ktorý je publikovaný v Úradnom vestníku Európskych spoločenstiev (príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku v platnom znení (Ú. v. ES L 256, 7.9.1987).

^2) Ropné oleje a oleje získané z bitúmenových nerastov, iné ako surové; prípravky inde nešpecifikované alebo nezahrnuté, obsahujúce v hmotnosti 70 % alebo viac ropných olejov alebo olejov získaných z bitúmenových nerastov, ak sú tieto oleje základnými zložkami týchto prípravkov; odpadové oleje.“.

46. Príloha č. 2 vrátane nadpisu znie:
„Príloha č. 2 k zákonu č. 170/2001 Z.z. 
I. METÓDA VÝPOČTU ROPNÉHO EKVIVALENTU DOVOZU ROPNÝCH VÝROBKOV

Ropný ekvivalent dovozu ropných výrobkov, potrebný na výpočet povinnosti skladovať núdzové zásoby, sa musí vypočítať podľa tejto metódy:

Ropný ekvivalent dovozu ropných výrobkov sa vypočíta ako súčet čistých dovozov ropy, NGL, rafinérskych medziproduktov a ostatných uhľovodíkov v zmysle vymedzení v oddiele 4 prílohy B k nariadeniu (ES) č. 1099/2008, ktorý sa upraví o prípadné zmeny stavu zásob a od ktorého sa odpočítajú 4 % predstavujúce výťažok ťažkého benzínu (alebo ak priemerné percento výťažku ťažkého benzínu na vnútroštátnom území presiahne 7 %, zníži sa o skutočnú čistú spotrebu ťažkého benzínu alebo o priemerné percento výťažku ťažkého benzínu), ku ktorému sa pripočíta súčet čistých dovozov všetkých ostatných ropných výrobkov okrem ťažkého benzínu, ktorý sa takisto upraví podľa zmien stavu zásob a vynásobí sa koeficientom 1,065.

Medzinárodné námorné zásobníky sa nezahŕňajú do výpočtu.

II. VÝPOČET DEVÄŤDESIATDŇOVÉHO PRIEMERNÉHO ČISTÉHO DOVOZU ROPY, ROPNÝCH POLOTOVAROV A ROPNÝCH VÝROBKOV 

1. Deväťdesiatdňový priemerný čistý dovoz ropy, ropných polotovarov a ropných výrobkov je rozdiel celkového dovozu a vývozu ropy, ropných polotovarov a ropných výrobkov do Slovenskej republiky a zo Slovenskej republiky v predchádzajúcom kalendárnom roku (okrem dovozu a vývozu primárneho benzínu) vydelený číslom 365 a vynásobený číslom 90:

Výťažok primárneho benzínu
A. Rafinérska výroba primárneho benzínu
B. Primárny benzín použitý ako rafinérske palivo
C. Primárny benzín ako spätný tok z petrochemickej výroby do rafinérskeho procesu
D. Rafinérska vsádzka ropy, gazolínu a ropných polotovarov
E. Percento výťažku primárneho benzínu = (A-B-C)/D) x 100

Čistý dovoz ropy a ropných polotovarov
F. Dovoz ropy, gazolínu a ropných polotovarov
G. Vývoz ropy, gazolínu a ropných polotovarov
H. Zmena stavu zásob ropy, gazolínu a ropných polotovarov
I. Čistý dovoz ropy, gazolínu a ropných polotovarov = F-G-H
J. Čistý dovoz ropy a ropných polotovarov znížený o konštantný podiel primárneho benzínu = I x 0, 96 (Ak E je vyššie ako 7, potom J= I x (1-E/100))

Čistý dovoz ropných výrobkov
K. Dovoz ropných výrobkov
L. Dovoz primárneho benzínu
M. Vývoz ropných výrobkov
N. Vývoz primárneho benzínu
O. Zmena stavu zásob ropných výrobkov
P. Zmena stavu zásob primárneho benzínu
Q. Čistý dovoz ropných výrobkov znížený o čistý dovoz primárneho benzínu = (K-L)-(M-N)-(O-P)
R. Čistý dovoz ropných výrobkov znížený o čistý dovoz primárneho benzínu a prerátaný koeficientom na ropný ekvivalent = Q x 1, 065

Deväťdesiatdňový priemerný čistý dovoz
Metóda č. 1:
S. Celkový ročný dovoz ropy, ropných polotovarov a ropných výrobkov = (J+R)
T. Denný priemerný čistý dovoz ropy, ropných polotovarov a ropných výrobkov = (S/365)
U. Deväťdesiatdňový čistý dovoz ropy, ropných polotovarov a ropných výrobkov = (T x 90)
Metóda č. 2:
V. Celkový ročný dovoz ropy, ropných polotovarov a ropných výrobkov = (I - E+R)
W. Denný priemerný čistý dovoz ropy, ropných polotovarov a ropných výrobkov = (V/365)
X. Deväťdesiatdňový čistý dovoz ropy, ropných polotovarov a ropných výrobkov = (W x 90)
Metóda č. 3:
Y. Celkový ročný dovoz ropy, ropných polotovarov a ropných výrobkov = ((I x (1-E/100))+R)
Z. Denný priemerný čistý dovoz ropy, ropných polotovarov a ropných výrobkov = (Y/365)
ZZ. Deväťdesiatdňový čistý dovoz ropy, ropných polotovarov a ropných výrobkov = (Z x 90)

2. Ak percento výťažku primárneho benzínu v riadku E je menšie ako 7 %, potom sa pri výpočte deväťdesiatdňového čistého dovozu ropy, ropných polotovarov a ropných výrobkov použije metóda č.1.
3. Ak percento výťažku primárneho benzínu sa rovná 7 % alebo je väčšie ako 7 %, potom sa pri výpočte deväťdesiatdňového čistého dovozu ropy, ropných polotovarov a ropných výrobkov použije metóda č. 2 alebo 3.
4. Pre výpočet množstva núdzových zásob v dňoch priemerných čistých dovozov sa použije tá metóda, ktorej výsledok dosiahne vyššiu hodnotu.
5. Čistý dovoz ropy, ropných polotovarov a ropných výrobkov sa počíta v tisícoch ton.

III. NÚDZOVÉ ZÁSOBY V DŇOCH PRIEMERNÝCH ČISTÝCH DOVOZOV 

Zásoby ropy a ropných polotovarov
A. Zásoby ropy, gazolínu a ropných polotovarov
B. Zásoby ropy, gazolínu a ropných polotovarov znížené o konštantný podiel primárneho benzínu = A x 0, 96

Zásoby ropných výrobkov
C. Zásoby ropných výrobkov
D. Zásoby primárneho benzínu
E. Zásoby ropných výrobkov znížené o zásoby primárneho benzínu = C-D
F. Zásoby ropných výrobkov znížené o zásoby primárneho benzínu prerátané koeficientom na ropný ekvivalent = E x 1, 065
G. Zásoby benzínov
H. Zásoby petrolejov
I. Zásoby plynových olejov
J. Zásoby vykurovacích olejov
K. Celkové zásoby ropných výrobkov = (G+H+I+J)
L. Celkové zásoby ropných výrobkov prerátané koeficientom na ropný ekvivalent = K x 1, 2
Celkové núdzové zásoby ropy, ropných polotovarov a ropných výrobkov
M. Metóda č. 1: Celkové zásoby ropy, gazolínu, ropných polotovarov a ropných výrobkov bez započítania zásob primárneho benzínu vynásobené koeficientom 0, 9, ktorý vyjadruje technickú vyčerpateľnosť skladovacích zariadení = (B+F) x 0, 9
N. Metóda č. 2: Celkové zásoby ropy, gazolínu, ropných polotovarov a ropných výrobkov bez započítania zásob primárneho benzínu vynásobené koeficientom 0, 9, ktorý vyjadruje technickú vyčerpateľnosť skladovacích zariadení = (B+L) x 0, 9

Núdzové zásoby ropy, ropných polotovarov a ropných výrobkov v dňoch priemerných čistých dovozov
O. Denný priemerný čistý dovoz ropy, ropných polotovarov a ropných výrobkov (v ropnom ekvivalente)
P. Počet dní priemerného čistého dovozu ropy, ropných polotovarov a ropných výrobkov podľa metódy č. 1 = M/O
Q. Počet dní priemerného čistého dovozu ropy, ropných polotovarov a ropných výrobkov podľa metódy č. 2 = N/O “.

47. Príloha č. 3 vrátane nadpisu znie:
„Príloha č. 3 k zákonu č. 170/2001 Z.z. 

I. NÚDZOVÉ ZÁSOBY V DŇOCH SPOTREBY 

1. Priemerná denná spotreba vybraných ropných výrobkov na príslušný rok je podielom celkovej spotreby vybraných ropných výrobkov predchádzajúceho kalendárneho roka a počtu kalendárnych dní v predchádzajúcom kalendárnom roku.

2. Priemerná deväťdesiatdňová spotreba vybraných ropných výrobkov na príslušný rok sa vypočíta vynásobením priemernej dennej spotreby vybraných ropných výrobkov (odsek 1) číslom 90.

3. Na určenie celkového množstva núdzových zásob v hmotnostných jednotkách vybraných ropných výrobkov sa ropa a ropné polotovary prepočítajú podľa jedného z pravidiel, ktoré určí Správa rezerv na každý kalendárny rok, a to:
a) vzájomným pomerom množstiev vybraných ropných výrobkov vyrobených v rafinériách v predchádzajúcom kalendárnom roku, 
b) vzájomným pomerom množstiev plánovanej výroby vybraných ropných výrobkov v rafinériách pre daný kalendárny rok alebo
c) podielom celkového vyrobeného množstva vybraných ropných výrobkov v predchádzajúcom kalendárnom roku a celkového spracovaného množstva ropy v predchádzajúcom kalendárnom roku; najviac na 40 % celkového záväzku na vybrané ropné výrobky uvedené v § 2 písm. b) prvom a druhom bode a najviac na 50 % na vykurovacie oleje.

4. Núdzové zásoby v počte dní spotreby predchádzajúceho kalendárneho roka každého vybraného ropného výrobku je podiel množstva núdzových zásob vybraných ropných výrobkov zvýšený o množstvo ropy a ropných polotovarov prepočítané na vybrané ropné výrobky podľa odseku 3 a priemernej dennej spotreby ropných výrobkov vypočítanej podľa odseku 1. Výsledok sa zaokrúhli na jedno desatinné číslo.

5. Celkové núdzové zásoby v dňoch spotreby uplynulého kalendárneho roka sú súčtom množstva zásob všetkých vybraných ropných výrobkov vydeleným súčtom priemerných denných spotrieb vybraných ropných výrobkov. Výsledok sa zaokrúhli na celé číslo smerom nahor.

6. Spotreba vybraných ropných výrobkov sa počíta v tisícoch ton.

II. METÓDA VÝPOČTU ROPNÉHO EKVIVALENTU DOMÁCEJ SPOTREBY

Ropný ekvivalent domácej spotreby na účely výpočtu osobitných zásob podľa § 4a sa musí vypočítať podľa tejto metódy:

Domáca spotreba predstavuje súčet agregátu „zistené hrubé domáce dodávky“, ako je vymedzený v oddiele 3.2.1 prílohy C k nariadeniu (ES) č. 1099/2008, do ktorého sa zahŕňajú len tieto výrobky: automobilový benzín, letecký benzín, dýzové palivo benzínového typu (na báze ťažkého benzínu alebo JP4), letecký petrolej, ostatný petrolej, plynový olej/nafta (destilovaný vykurovací olej) a ťažký vykurovací olej (s nízkym aj vysokým obsahom síry), ako sú vymedzené v oddiele 4 prílohy B k nariadeniu (ES) č. 1099/2008.

Domáca spotreba určitej kategórie ropných výrobkov uvedených v § 4a ods. 3 sa vypočíta ako „zistené hrubé domáce dodávky“ tejto kategórie výrobkov v predchádzajúcom kalendárnom roku.

Medzinárodné námorné zásobníky sa nezahŕňajú do výpočtu.

Ropný ekvivalent domácej spotreby sa vypočíta vynásobením koeficientom 1,2.“.
48. V prílohe č. 4 v odseku 4 v písmene c) sa vypúšťajú slová „a 2710 20 90“. 

49. Príloha č. 5 vrátane nadpisu znie:

„Príloha č. 5 k zákonu č. 170/2001 Z.z.
ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE

1. Smernica Rady 2009/119/ES zo 14. septembra 2009, ktorou sa členským štátom ukladá povinnosť držiavať minimálne zásoby ropy a/alebo ropných výrobkov (Ú.v. EÚ L 265, 9.10.2009).

2. Smernica Rady (ES) 2006/67/ES zo dňa 24. júla 2006, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (kodifikované znenie) (Ú.v. EÚ L 217, 8.8.2006).

3. Smernica Rady (EHS) 73/238/EHS zo dňa 24. júla 1973 o opatreniach na zmiernenie následkov ťažkostí pri zásobovaní ropou a ropnými produktmi (Mimoriadne vydanie Ú. v. EÚ, kap. 12/zv. 1).“.

Čl. II

Zákon Národnej rady Slovenskej republiky č. 82/1994 Z.z. o štátnych hmotných rezervách v znení zákona č. 169/2001 Z.z., zákona č. 291/2002 Z.z., zákona č. 428/2003 Z.z., zákona č. 240/2006 Z.z., zákona č. 463/2007 Z.z., zákona č. 659/2007 Z.z.,  zákona   č. 667/2007 Z.z., zákona č. 601/2008 Z.z., zákona č. 279/2009 Z.z. a zákona č. 493/2010 Z.z. sa mení dopĺňa takto:

V § 3 odsek 4 znie:
„(4) Štátne hmotné rezervy sú vo vlastníctve štátu. Ak je to hospodárne a sú splnené podmienky ochraňovania, zásoby určené pre potreby štátnych hmotných rezerv môžu byť aj vo vlastníctve právnických osôb alebo fyzických osôb na základe zmluvy 4b) so Správou rezerv, alebo ak tak ustanovuje osobitný predpis 4a).“.

Poznámka pod čiarou k odkazu 4b) znie:
„4b) § 269 zákona č. 513/1991 Zb. Obchodný zákonník v znení neskorších predpisov.“.

Čl. III

Zákon č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 492/2010 Z.z, zákona č. 558/2010 Z.z., zákona č. 136/2011 Z.z. a zákona č. 189/2012 Z.z. sa mení a dopĺňa takto:

V § 14a odsek 7 sa za písmeno a) vkladá nové písmeno b), ktoré znie:
„b) minerálny olej uvádzaný na trh v prípade stavu ropnej núdze alebo plnenia medzinárodných záväzkov podľa osobitného predpisu 17ga),“.

Doterajšie písmená b) a c) sa označujú ako písmená c) a d).

Poznámka pod čiarou k odkazu 17ga) znie:
„17ga) § 6 ods. 9 zákona č. 170/2001 Z.z. o núdzových zásobách ropy a ropných výrobkov a o riešení stavu ropnej núdze v znení neskorších predpisov.“.

Čl. IV

          Tento zákon nadobúda účinnosť 1. januára 2013.